CELEX: 31983D0249
Language: el
Date: 1983-05-24 00:00:00
Title: 83/249/ΕΟΚ: Απόφαση του Συμβουλίου της 24ης Μαΐου 1983 επιτρέπουσα την παράταση ή τη σιωπηρή ανανέωση ορισμένων εμπορικών συμφωνιών τις οποίες έχουν συνάψει τα Κράτη μέλη με τρίτες χώρες

Avis juridique important

|

31983D0249

83/249/ΕΟΚ: Απόφαση του Συμβουλίου της 24ης Μαΐου 1983 επιτρέπουσα την παράταση ή τη σιωπηρή ανανέωση ορισμένων εμπορικών συμφωνιών τις οποίες έχουν συνάψει τα Κράτη μέλη με τρίτες χώρες  

Επίσημη Εφημερίδα αριθ. L 140 της 31/05/1983 σ. 0022 - 0024

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Μαΐου 1983  επιτρέπουσα την παράταση ή τη σιωπηρή ανανέωση ορισμένων εμπορικών συμφωνιών τις οποίες έχουν συνάψει τα Κράτη μέλη με τρίτες χώρες  (83/249/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,  την απόφαση 69/494/ΕΟΚ του Συμβουλίου της 16ης Δεκεμβρίου 1969 περί της προοδευτικής ενοποιήσως των συμφωνιών που αφορούν εμπορικές σχέσεις των Κρατών μελών και τρίτων χωρών και περί της διαπραγματεύσεως των κοινοτικών συμφωνιών (1), και ιδίως το άρθρο 3,  την πρόταση της Επιτροπής,  Εκτιμώντας:  ότι, για τις συμφωνίες και τα πρωτόκολλα που μνημονεύονται στο παράρτημα, η παράταση ή η σιωπηρή ανανέωση πέραν της μεταβατικής περιόδου, επετράπη για τελευταία φορά με την απόφαση 82/180/ΕΟΚ του Συμβουλίου (2)·  ότι τα ενδιαφερόμενα Κράτη μέλη ζήτησαν την άδεια να παρατείνουν ή να ανανεώσουν σιωπηρά τις συμφωνίες αυτές, προκειμένου να αποτραπεί κάθε διακοπή στις συμβατικές εμπορικές σχέσεις τους με τις οικείες τρίτες χώρες·  ότι πάντως οι περισσότεροι από τους τομείς που καλύπτονται από τις εθνικές αυτές συμφωνίες αποτελούν πλέον αντικείμενο κοινοτικών συμφωνιών· ότι, κατά συνέπεια, η διατήρηση των εθνικών συμφωνιών πρέπει να επιτραπεί μόνο για τους τομείς που δεν καλύπτονται από κοινοτικές συμφωνίες· ότι η εξουσιοδότηση αυτή δεν μπορεί, εξάλλου, να παραβλάψει την υποχρέωση που έχουν τα Κράτη μέλη να αποφύγουν και, ενδεχομένως, να εξαλείψουν κάθε ασυμβίβαστο των συμφωνιών προς το κοινοτικό δίκαιο·  ότι, εξάλλου, οι συμφωνίες που πρέπει να παραταθούν ή να ανανεωθούν δεν πρέπει να αποτελέσουν, κατά την σχεδιαζόμενη περίοδο παρατάσεως, πρόσκομμα στην εφαρμογή της κοινής εμπορικής πολιτικής·  ότι τα ενδιαφερόμενα Κράτη μέλη δήλωσαν ότι η παράταση ή η σιωπηρή ανανέωση των συμφωνιών αυτών δεν είναι σε θέση να εμποδίσει την έναρξη κοινοτικών διαπραγματεύσεων με τις ενδιαφερόμενες τρίτες χώρες και τη μεταβίβαση των εμπορικών θεμάτων των συμφωνιών αυτών στις κοινοτικές συμφωνίες, ούτε να παρεμποδίσει, κατά τη σχετική περίοδο, τη λήψη των απαραίτητων μέτρων για την επίτευξη της ενοποιήσεως των καθεστώτων εισαγωγής των Κρατών μελών·  ότι, κατά το πέρας των διαβουλεύσεων που προβλέπει το άρθρο 2 της αποφάσεως 69/494/ΕΟΚ, διεπιστώθη, όπως τούτο επιβεβαιώνεται από τις προαναφερθείσες δηλώσεις των ενδιαφερομένων Κρατών μελών, ότι οι διατάξεις των συμφωνιών που πρέπει να παραταθούν ή να ανανεωθούν δεν αποτελούν, κατά τη σχετική περίοδο, πρόσκομμα για την υλοποίηση της κοινής εμπορικής πολιτικής·  ότι, κατά συνέπεια, οι συμφωνίες αυτές μπορούν να αποτελέσουν αντικείμενο παρατάσεως ή σιωπηρής ανανεώσεως, περιορισμένης διάρκειας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι εμπορικές συμφωνίες και τα πρωτόκολλα που έχουν συνάψει τα Κράτη μέλη με τρίτες χώρες και που μνημονεύονται στο παράρτημα, μπορούν, για τους τομείς που δεν καλύπτονται από συμφωνίες μεταξύ της Κοινότητας και των υπόψη τρίτων χωρών και εφ' οσον οι διατάξεις τους δεν είναι ασυμβίβαστες με τις υπάρχουσες κοινές πολιτικές, να παραταθούν η να ανανεωθούν σιωπηρά έως την ημερομηνία που αναφέρεται για την καθεμιά από αυτές.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 24 Μαΐου 1983.  Για το Συμβούλιο  Ο Πρόεδρος  H.-W. LAUTENSCHLAGER  (1) ΕΕ αριθ. L 326 της 29. 12. 1969, σ. 39.  (2) ΕΕ αριθ. L 83 της 29. 3. 1982, σ. 13.